5 нче сыйныфта татар теле дәресе
39 нчы дәрес
Тема. Берәмлекләрне һәм дистәләрне белдерә торган саннар. 
[bookmark: _GoBack](1 нче слайд)
Максат:1. Ясалышы ягыннан сан төрләре белән танышу һәм аларның дөрес язылышын өйрәтү;
2. Саннарның сөйләмдә куллану күнекмәләрен үстерү;
3. Татар халык авыз иҗаты үрнәкләреннән мәкаль, ребуслар белән таныштыруны дәвам итү; логик һәм интуитив фикерләү сәләтләрен үстерү; үзара эшлекле аралашу мөнәсәбәтләрен булдырырга ярдәм итү, иптәшеңне тыңлый белү, ярдәмләшү, игътибарлылык, түземлелек сыйфатлары, патритотик хис тәрбияләү.
Дәреснең тибы: яңа теманы үзләштерү.
Җиһазлау: дәреслек, биремле карточкалар (тест сораулары), компьютер, презентация.
Дәрес барышы:
I. Оештыру.
Укытучы:
Исәнмесез, укучылар.
Хәерле көннәр сезгә!
Зиһен һәм тел ачкычлары
Телимен һәммәгезгә!
Өй эшен кабатлау.
Укытучы:Үткән дәрестә без саннарны өйрәнә башладык, саннар турында гомуми төшенчә белән таныштык. Тест ярдәмендә белемнәрегезне тикшереп алыйк. (2 нче слайд )
1.Сан дип нинди сүзләрне атыйбыз?
а)Предметның билгесен белдергән.
б)Предметның эшен белдергән.
в)Предметны белдергән.
г)Предметның санын, исәбен белдергән сүзләрне атыйбыз.
2.Сан җөмләдә күбрәк нинди сүз төркемен ачыклап килә?
а)Фигыльне
б)Сыйфатны
в)Исемне
г)Санны               
3. Сан белән ачыкланган сүз ничек атала?
1.Саналмыш
2.Сыйфатланмыш
 Укытучы: Укучылар, саннар безгә нигә кирәк соң? Алардан башка яшәп булмыймы?
Укучы: саннар вакытны белү, предметларның, кешеләрнең, хайваннарның исәбен алу, һәр әйберне төрле яктан үлчәп карау өчен бик кирәк). 
Укытучы: Димәк, саннар безнең тормышыбызда бик зур әһәмияткә ия, сөйләмебезне бизи, төгәлләштерә.
II. Актуальләштерү.
Җиде кат үлчә, бер кат кис.
Йөз сум акчаң булганчы, йөз дустың булсын. 
Укытучы:  Ничә? соравына җавап булган сүзне табыгыз әле?
 -Җиде,бер,йөз.
Укытучы:1-10 -– бу саннар нинди саннар? 
Укучы: микъдар,берәмлекне аңлата.
Укытучы :10 - 100 саннар  нинди саннар? 
Укучы: дистә, күплекне аңлата. (3 нче слайд)
Укытучы: Димәк, без бүген дәрестә нәрсә турында өйрәнәбез икән?
Укучы: Бермлекләрне һәм дистәләрне белдерә торган саннар.
III. Уку мәсьәләсен кую. Укытучы:Дөрес,укучылар. Ә хәзер саннарның язылышлары белән танышыйк. (5 нче слайд)
0, 1, 2, 3, 4, 5, 6, 7, 8, 9... – гарәп цифрлары.
I (1), V (5), X (10), L (50), С (100), D (500), М (1000)... – рим цифрлары. (6 нчы слайд)
Гарәп цифрларыннан соң кушымча аерым языла. (5 нче слайд)
 Рим цифрларыннан соң кушымча язылмый,сызык куелмый. (6 нчы слайд)
Вакыт чиген белдергән саннар сызык аша языла. (7 нче слайд)
Саннар ясалышы ягыннан тамыр һәм ясалма була.Тамыр саннар бер генә сүздән тора. Кушма,тезмә,парлы саннар ясалма саннарга керә. (8 нче слайд)
1. Тамыр саннар: өч, кырык, биш, мең, туксан.
2. Кушма саннар: ундүрт, унбиш  ,унтугыз, унҗиде, унбер.
3. Парлы саннар: биш-алты йорт, ун-унбиш, егерме-егерме өч
4. Тезмә саннар: егерме сигез бала, җиде йөз кырык тугыз, алтмыш бер, сигез йөз илле ике, бер мең биш йөз алтмыш өч.
 Укытучы: Укучылар, дәфтәрләрне ачып, числоны,сыйныф эше һәм теманы язабыз. ” Берәмлекләрне һәм дистәләрне белдерә торган саннар”.
 IV. Уку мәсьәләсен (УМ) адымлап чишү. Теманы ныгыту өчен карточка буенча эш эшләп алыйк эле. (9 нчы слайд)
1 нче бирем :саннарны сүз  белән язарга. (5,7,9,10,16,21,30,45,50)
2нче бирем: гарәп цифрларын рим цифрлары белән алыштырырга
 (1,3,5,7,10,15,20)
Укытучы:укучылар,бераз ял итеп алыйк. 
Физкультминут
Бер уңга,бер сулга,
Әйләнәбез урында,
Бер алга, бер артка,
Атлап торыйк урында
Утырыйк чүгәләп,
Ял итеп бергәләп.
Бераз гына ял итик тә,
Аннан без эшләп китик.
 Укытучы: бирелгән ребус чишеп карыйк эле:
 (10 нчы слайд)6н,1лек,100ә,100ек,к3,к10ак,т10, 5 ек. (Санлы ребуслар чишү)
Ә хәзер дәреслекнең 26 нчы битен ачабыз. 54 нче күнегүне дәфтәрләрдә эшлибез. Табышмакларны укып, җавапларын язабыз.
V.Белем- күнекмәләрне ныгыту.
Укытучы: Теманы ничек үзләштерүегезне тикшерү максатыннан тест эшләп алабыз.
Тест. (11 нче слайд)
1) 0, 1, 2, 3, 4, 5, 6, 7, 8, 9;               
   1) гарәп  цифрлары;       
   2)  рим    цифрлары. 
2.) Саннар язуда ...          
   1) цифр белән генә белдерелә;     
    2)  сүз белән генә белдерелә.
3) Матур әдәбият әсәрләрендә даталардан башка саннар   ничек  языла?
  1.) рим цифрлары белән;
2.) гарәп цифрлары белән;
 3.) сызык белән;
4.) сүз белән.
4) Гарәп цифрлары белән билгеләнгән рәтне күрсәтегез:
1.) I, V, X, L , C, D, M;
2.) 1, 2, 3, 4, 5, 6, 7, 8, 9;
3.) мең, ун, сигез, алты.
VI. Йомгаклау. Рефлексия.
Укытучы: Бүгенге дәрестән үзегез өчен нинди яңалыклар алдыгыз?  Дәрес сезгә нәрсә бирде?
Белемнәрне бәяләү.
VII.Өй эше: (12 нче слайд)
1. Сан кергән 5 мәкаль эзләп язарга.
2. Әдәбият дәреслегеннән вакыт чиген белдергән саннар  кергән 5 җөмлә язып алырга.
3.Саннар кертеп, “Авылыбыз тарихыннан сәхифәләр” дигән темага хикәя язарга.





